stanford-oval/wikipedia huggingface dataset:
พระยาห์เวห์

เหรียญเงินราวสี่ศตวรรษก่อนคริสตกาลที่พบในอิสราเอล เชื่อว่าบุคคลที่ประทับอยู่บนสุริยบัลลังก์มีปีกนั้นคือพระยาห์เวห์
พระยาห์เวห์ (อังกฤษ: Yahweh) พระเยโฮวาห์ (อังกฤษ: Jehovah) พระยะโฮวา (ศัพท์พยานพระยะโฮวา) (อังกฤษ: Yahova) ยฮวฮ (ศัพท์ศาสนายูดาห์) (ฮีบรู: יהוה; อังกฤษ: YHWH) เป็นพระนามของพระเป็นเจ้าที่ปรากฏในคัมภีร์ไบเบิลภาคพันธสัญญาเดิม (ทานัค) ในคัมภีร์ไบเบิลฉบับภาษาไทยเล่มเก่านั้นปรากฏพระนามนี้อยู่หลายครั้ง ในคัมภีร์ดั้งเดิมเขียนด้วยอักษร 4 ตัว แต่เนื่องจากอักษร 4 ตัว (ยฮวฮ|YHWH) นั้นผู้เขียนไม่ได้ใส่สระไว้ ทำให้การออกเสียงที่ถูกต้องถูกถ่ายทอดต่อกันมาโดยการพูด
คัมภีร์ดั้งเดิมหรือต้นฉบับปรากฏพระนามนี้ประมาณ 7 พันครั้ง ในฉบับภาษาไทยเล่มเก่า ๆ ยังปรากฏพระนามนี้อยู่ การแปลในยุคต่อ ๆ มาได้เปลี่ยนพระนามมา 3 ครั้ง ปัจจุบันสะกดพระนามนี้ว่า ยาห์เวห์ ซึ่งตรงกับภาษาอังกฤษว่า Yahweh
การทับศัพท์ เยโฮวาห์ มีต้นกำเนิดมาจากการที่นักวิชาการชาวยุโรปถอดอักษรฮีบรู יהוה เป็นอักษรโรมัน 4 ตัวได้เป็น YHWH แล้วผสมสระจึงได้การออกเสียงเป็น "เยโฮวาห์" ซึ่งตรงกับภาษาอังกฤษว่า Jehovah  การทับศัพท์นี้แพร่หลายไปในภาษาต่าง ๆ รวมทั้งพระคัมภีร์ไบเบิลภาษาไทยฉบับเก่า ๆ เช่น ฉบับ 1971 ยังปรากฏพระนาม "เยโฮวาห์" นี้อยู่ นอกจากนี้ยังมีการทับศัพท์ว่า "ยะโฮวา" ซึ่งตรงกับภาษาอังกฤษว่า Yahovah ในคัมภีร์ไบเบิล ฉบับ 1940 อีกด้วย แต่ในปัจจุบันนักวิชาการนิยมทับศัพท์ใหม่ว่า ยาห์เวห์ ตามหลักฐานที่ค้นพบและเป็นที่ยอมรับมากที่สุด
ยฮวฮ คือพระนามของพระเป็นเจ้าสูงสุด ซึ่งปรากฏในพระคริสตธรรมคัมภีร์ ฉบับ 1940 หรือ "เยโฮวาห์" ซึ่งปรากฏในพระคริสตธรรมคัมภีร์ ฉบับ 1971 หรือ "ยาห์เวห์" ซึ่งปรากฏในพระคริสตธรรมคัมภีร์ ฉบับ 2011 แต่เพื่อให้เกิดความเป็นสากลในทุกนิกาย ทั้งใน โรมันคาทอลิก โปรเตสแตนต์ อีสเทิร์นออร์ทอดอกซ์ เมื่อออกพระนามพระเป็นเจ้าจะออกเสียงว่า "พระเจ้า" และ "ยฮวฮ" ในคัมภีร์ฮีบรู (ทานัค) ทุกฉบับ
ในภาษาฮีบรู ยาห์เวห์ แปลว่า เราเป็นผู้ซึ่งเราเป็น หรือแปลได้อีกว่า เราอยู่(ด้วย) ซึ่งก็คือ พระองค์ทรงฤทธิ์ที่จะเป็นอะไรก็ได้ตามพระประสงค์ของพระองค์
พันธกิจของพระยาห์เวห์​

พระราชกิจแห่งการทรงสร้างของพระเจ้า มีลักษณะเด่นดังนี้
พระเจ้าทรงสร้างทุกสิ่งใน "ฟ้าสวรรค์และโลก"
พระคัมภีร์อธิบายสิ่งที่พระเจ้าสร้างว่าเป็นสิ่งที่ไม่มีรูปทรง ว่างเปล่า และมีความมืดปกคลุมอยู่
วิธีการที่พระเจ้าทรงใช้ในการทรงสร้างคือฤทธิ์อำนาจแห่งการดำรัสของพระองค์ ครั้งแล้วครั้งเล่าที่พระคัมภีร์บันทึกว่า "และพระเจ้าตรัสว่า..."
ทุกพระบุคคลในตรีเอกภาพไม่ใช่เพียงพระเจ้าพระบิดาองค์เดียวเท่านั้นต่างก็มีบทบาทในการทรงสร้าง
พระบุตรของพระองค์เองทรงเป็นพระวาทะอันทรงอานุภาพผู้ซึ่งพระเจ้าทรงสร้างทุกสิ่งโดยทางพระองค์ พระคริสต์ได้รับการเปิดเผยว่าทรงเป็นพระวาทะนิรันดร์ของพระเจ้า
พระวิญญาณบริสุทธิ์ทรงมีบทบาทอย่างจริงจังในพระราชกิจแห่งการทรงสร้าง โดยทรงรักษาและตระเตรียมไว้เพื่อพระราชกิจแห่งการทรงสร้างอื่น ๆ ของพระเจ้าต่อไป
ตามบันทึกคัมภีร์ไบเบิล ในหนังสือปฐมกาล กล่าวว่า ในปฐมกาล พระเจ้าทรงเนรมิตสร้างฟ้าและแผ่นดิน
| วันที่ | การทรงสร้าง | คำอธิบาย |
| --- | --- | --- |
| 1 | ความ​สว่าง | ทำให้เกิดระเบียบในการทรงสร้าง |
| 2 | แผ่นฟ้า | ทำให้เกิดระเบียบในการทรงสร้าง |
| 3 | แผ่นดิน | ทำให้เกิดระเบียบในการทรงสร้าง |
| 4 | ดวงสว่าง | ทำให้เกิดระเบียบในการทรงสร้าง |
| 5 | ปลาและนก | ประทานชีวิตให้สิ่งที่ทรงสร้าง |
| 6 | สัตว์บกและมนุษย์ | ประทานชีวิตให้สิ่งที่ทรงสร้าง |
| 7 | หยุดพัก | วันศักดิ์สิทธิ์บริสุทธิ์ เป็นวันที่พระผู้เป็นเจ้าทรงอวยพระพรให้แก่ธรรมิกชน |

พระ‍เจ้า​ทรง​ปลูก​สวน​แห่ง​หนึ่ง​ไว้​ที่​สวนเอเดน ทาง​ทิศ​ตะวัน‍ออก และ​ให้​มนุษย์​ที่​พระ‍องค์​ทรง​ปั้น​มา​นั้น​อยู่​ที่‍นั่น (พระองค์ได้ทรงสร้างสวนเอเดน ให้เป็นที่อยู่อาศัยของมนุษย์คู่แรก คือ อาดัมและเอวา)
พระลักษณะ

พระคัมภีร์ไม่ได้พยายามพิสูจน์ว่าพระเจ้าทรงมีอยู่จริง แต่พระคัมภีร์ถือว่าพระเจ้าทรงดำรงอยู่จริงและบรรยายพระลักษณะหลายอย่างของพระองค์ พระลักษณะบางประการก็เป็นเอกลักษณ์เฉพาะของพระองค์ผู้ทรงเป็นพระเจ้า บางอย่างก็เห็นได้ในมนุษย์อันเป็นผลจากการถูกสร้างขึ้นตามพระฉายของพระเจ้า
| พระลักษณะเฉพาะของพระเจ้า | พระลักษณะทางศีลธรรมของพระเจ้า |
| --- | --- |
พระเจ้าสถิตทุกหนทุกแห่ง: พระเจ้าทรงดี
พระเจ้าทรงสัพพัญญูญาณ: พระเจ้าทรงเป็นความรัก
พระเจ้าทรงฤทธิ์อำนาจทั้งสิ้น: พระเจ้าทรงพระเมตตาและทรงพระคุณ
พระเจ้าทรงอยู่เหนือสรรพสิ่ง: พระเจ้าทรงเมตตาสงสาร
พระเจ้าทรงเป็นนิรันดร์: พระเจ้าทรงอดกลั้นและกริ้วช้า
พระเจ้าทรงไม่เปลี่ยนแปลง: พระเจ้าทรงเป็นความจริง
พระเจ้าทรงสมบูรณ์แบบและบริสุทธิ์: พระเจ้าทรงซื่อสัตย์
พระเจ้าทรงเป็นตรีเอกภาพ: พระเจ้าทรงเที่ยงธรรม
การออกพระนามในคัมภีร์ไบเบิลภาษาไทย

พระเจ้าตรัสกับโมเสสด้วยว่า "จงบอกชนอิสราเอลว่า ยฮวฮ พระเจ้าของบรรพบุรุษของท่าน พระเจ้าของอับราฮัม พระเจ้าของอิสอัค และพระเจ้าของยาโคบ ได้ส่งข้าพเจ้ามาหาพวกท่าน นี่เป็นนามของเราชั่วนิรันดร์ เป็นนามที่พวกเจ้าจะเรียกเราตลอดทุกชั่วอายุ
พระเจ้าตรัสกับโมเสสด้วยว่า "จงบอกชนอิสราเอลว่า พระยะโฮวา พระเจ้าของบรรพบุรุษของท่าน พระเจ้าของอับราฮัม พระเจ้าของอิสอัค และพระเจ้าของยาโคบ ได้ส่งข้าพเจ้ามาหาพวกท่าน นี่เป็นนามของเราชั่วนิรันดร์ เป็นนามที่พวกเจ้าจะเรียกเราตลอดทุกชั่วอายุ
พระเจ้าจึงตรัสกับโมเสสว่า "เจ้าจงกล่าวแก่ประชากรอิสราเอลว่าดังนี้ พระเยโฮวาห์ พระเจ้าแห่งบรรพบุรุษของท่าน คือพระเจ้าของอับราฮัม พระเจ้าของอิสอัค และพระเจ้าของยาโคป ทรงใช้ใหข้าพเจ้ามาหาท่าน นี่แหละเป็นนามของเราตลอดไปเป็นนิตย์ นี่แหละเป็นอนุสรณ์ของเราตลอดทุกชั่วชาติพันธุ์
พระเจ้าจึงตรัสกับโมเสสอีกว่า "เจ้าจงกล่าวแก่ชนชาติอิสราเอลดังนี้ว่า พระยาห์เวห์ พระเจ้าแห่งบรรพบุรุษของพวกท่าน คือพระเจ้าของอับราฮัม พระเจ้าของอิสอัค และพระเจ้าของยาโคป ทรงใช้ใหข้าพเจ้ามาหาพวกท่าน นี่เป็นนามของเราตลอดไปเป็นนิตย์ เป็นอนุสรณ์ของเราตลอดทุกชั่วชาติพันธุ์
พระยาห์เวห์ในกลุ่มศาสนาอับราฮัม

ศาสนาอับราฮัม ประกอบด้วย 3 ศาสนา ได้แก่ ศาสนายูดาห์ ศาสนาคริสต์ และ ศาสนาอิสลาม
คัมภีร์ฮีบรูของศาสนายูดาห์ เรียกพระยาห์เวห์ว่า "เอโลฮิม (Elohim)" แปลว่า พระเจ้า (GOD) หรือ "อโดนาย (Adonai)" แปลว่า เจ้านายผู้ยิ่งใหญ่ของข้าพเจ้า (LORD)
คัมภีร์ไบเบิลของศาสนาคริสต์ เรียกพระยาห์เวห์ว่า "พระยาห์เวห์ (Yahweh)" หรือ "พระเยโฮวาห์ (Jehovah)" หรือ "พระยะโฮวา (Yahova)" หรือ "พระเป็นเจ้า (God)"
คัมภีร์อัลกุรอานของศาสนาอิสลาม เรียกพระยาห์เวห์ว่า "อัลลอฮ์ (Allah)"
มาเฮร์-ชาลาล-หัช-บัส

มาเฮร์-ชาลาล-หัช-บัส (ฮีบรู: מַהֵר שָׁלָל חָשׁ בַּז, Mahēr šālāl ḥāš baz – "จะมีการปล้นสะดมและชิงทรัพย์เกิดขึ้นเร็ว ๆ นี้!" หรือ "รีบไปยังของที่ปล้นมาได้!") เป็นชื่อในคำพยากรณ์ที่สองของเด็กในอิสยาห์ บท 8–9
ในคัมภีร์ไบเบิล

ชื่อนี้ถูกกล่าวไปสองครั้งทั้งคัมภีร์ฮีบรูและหนังสืออิสยาห์ บท 8:
อิสยาห์ 8:1
อิสยาห์ 8:3
การวิเคราะห์

ส่วนใหญ่ถือกันว่าเป็นชื่อ (และคำ) ที่ยาวที่สุดในคัมภีร์ไบเบิล แม้ว่ามีชื่อที่ยาวกว่าในหนังสืออิสยาห์ที่ 9:6 "...และเขาจะขนานนามของท่านว่า "ที่ปรึกษามหัศจรรย์ พระเจ้าผู้ทรงมหิทธิฤทธิ์ พระบิดานิรันดร์ และองค์สันติราช"..."
ประโยคนี้สามารถพบในหนังสือมอร์มอนเช่นกัน
ดูเพิ่ม

อิสยาห์
แหล่งข้อมูลอื่น

Complete Bible Genealogy
The Thompson Chain-Reference Bible, New International Version, 1990, pg. 765.
วอลเลย์บอลชายทีมชาติอิสราเอล

วอลเลย์บอลชายทีมชาติอิสราเอล (ฮีบรู: נבחרת ישראל בכדורעף) เป็นทีมชาติของประเทศอิสราเอล ทีมนี้ได้รับการบริหารโดยสมาคมวอลเลย์บอลอิสราเอล และเป็นส่วนหนึ่งในการแข่งขันวอลเลย์บอลระดับนานาชาติ เช่นเดียวกับในกีฬาอื่นๆ แม้ว่าประเทศอิสราเอลตั้งอยู่ทางภูมิศาสตร์ในทวีปเอเชียแต่จะแข่งขันกีฬาในทวีปยุโรป
รางวัล > วอลเลย์บอลชิงแชมป์โลก

1952 – อันดับที่ 10
1956 – อันดับที่ 13
1962 – อันดับที่ 12
1970 – อันดับที่ 14
รางวัล > วอลเลย์บอลชิงแชมป์ยุโรป

1971 – อันดับที่ 12
1997 – ไม่ผ่านการคัดเลือก
2005 – ไม่ผ่านการคัดเลือก
2007 – ไม่ผ่านการคัดเลือก
2009 – ไม่ผ่านการคัดเลือก
2011 – ไม่ผ่านการคัดเลือก
2013 – ไม่ผ่านการคัดเลือก
2015 – ไม่ผ่านการคัดเลือก
แหล่งข้อมูลอื่น

Israel Volleyball Association
FIVB profile
| ด ค กวอลเลย์บอลชายทีมชาติในทวีปยุโรป (ซีอีวี) |
| --- | --- |
สมาพันธ์วอลเลย์บอลยุโรป
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  บริเตนใหญ่ อังกฤษ  ไอร์แลนด์เหนือ  สกอตแลนด์  เวลส์  กรีซ  กรีนแลนด์  ฮังการี  ไอซ์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มาซิโดเนียเหนือ  มอลตา  มอลโดวา  โมนาโก  มอนเตเนโกร  เนเธอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน 
อดีต:  เชโกสโลวาเกีย  เยอรมนีตะวันออก  เซอร์เบียและมอนเตเนโกร  สหภาพโซเวียต  ยูโกสลาเวีย
บาลาอัม

ผู้เผยพระวจนะในหนังสือกันดารวิถี
บาลาอัมและทูตสวรรค์ ภาพจิตรกรรมโดย Gustav Jaeger (ค.ศ. 1836)
บาลาอัม (อังกฤษ: Balaam, /ˈbeɪlæm/; ฮีบรู: בִּלְעָם, มาตรฐาน Bīlʿam Tiberian Bīlʿām) บุตรเบโอร์ เป็นบุคคลในคัมภีร์ไบเบิล, ผู้เผยพระวจนะที่ไม่ใช่ชาวอิสราเอล และนักพยากรณ์ผู้อาศัยในเปโธร์ ในบทที่ 22-24 ของหนังสือกันดารวิถี บาลาอัมได้รับการว่าจ้างจากกษัตริย์บาลาคแห่งโมอับให้สาปแช่งชาวอิสราเอล แต่บาลาอัมกลับอวยพรให้ชาวอิสราเอลแทนตามบัญชาของพระเจ้า ภายหลังแผนที่ล่อลวงให้ชาวอิสราเอลให้บูชารูปเคาพและกระทำผิดทำนองคลองธรรมทางเพศ (กันดารวิถี 25:1 -3) ก็เป็นผลงานของบาลาอัม (กันดารวิถี 31:16 )
บรรณานุกรม

Ausloos, Hans, On an Obedient Prophet and a Fickle God. The Narrative of Balaam in Numbers 22–24, in Old Testament Essays 20 (2007) 84-104
Hoftijzer, Jacob. “The Prophet Balaam in a 6th Century Aramaic Inscription.” Biblical Archaeologist 39.1 (March 1976), pp. 11–17 (electronic edition 2001).
McCarter, P. Kyle. “The Balaam Texts from Deir Allā: The First Combination.” Bulletin of the American Schools of Oriental Research, no. 239 (Summer 1980), pp. 49–60.
Savelle, Charles. 2009. Canonical and Extracanonical portraits of Balaam. Bibliotheca Sacra 166:387-404.
Shenk, Robert. “The Coherence of the Biblical Story of Balaam.” Literature and Belief 13 (1993), 31–51.
Van Kooten, George H. and Jacques van Ruiten (edd.). Prestige of the Pagan Prophet Balaam in Judaism, Early Christianity and Islam. Leiden: Brill, 2008.
แหล่งข้อมูลอื่น

Bibliography on Balaam
Biblical Hebrew Poetry – Reconstructing the Original Oral, Aural and Visual Experience
The Oracles of Balaam (poetic portions of Numbers 23:7–24:24) Reconstructed
| ด ค กผู้เผยพระวจนะในคัมภีร์ฮีบรู / พันธสัญญาเดิม |
| --- | --- |
ยุคก่อนปฐมบรรพบุรุษ:  อาเบล‡  เอโนค‡  โนอาห์‡ (ในวรรณกรรมรับบี) 
ปฐมบรรพบุรุษ / ปฐมบรรพสตรี:  อับราฮัม  อิสอัค  ยาโคบ  ซาราห์ฺ 
ผู้เผยพระวจนะ ของวงศ์วานอิสลาเอลในโทราห์:  โมเสส (ในวรรณกรรมรับบี)  อาโรน  มิเรียม  เอลดาดและเมดาด  ฟีเนหัส 
ถูกกล่าวถึงใน หมวดผู้เผยพระวจนะยุคแรก:  โยชูวา  เดโบราห์  กิเดโอน  แซมสัน  เอลคานาห์  ฮันนาห์  อาบีกายิล  ซามูเอล  กาด  นาธัน  ดาวิด  ซาโลมอน  เยดูธูน  อาหิยาห์  เชไมยาห์  เอลียาห์  เอลีชา  อิดโด  ฮานานี  เยฮู  มีคายาห์  ยาฮาซีเอล  เอลีเอเซอร์บุตรโดดาวาหุ  เศคาริยาห์บุตรเยโฮยาดา  ฮุลดาห์ 
ผู้เผยพระวจนะใหญ่:  อิสยาห์ (ในวรรณกรรมรับบี)  เยเรมีย์  เอเสเคียล  ดาเนียล‡ (ในวรรณกรรมรับบี) 
ผู้เผยพระวจนะน้อย:  โฮเชยา  โยเอล  อาโมส  โอบาดีห์  โยนาห์ (ในวรรณกรรมรับบี)  มีคาห์  นาฮูม  ฮาบากุก  เศฟันยาห์  ฮักกัย  เศคาริยาห์  มาลาคี 
ลัทธิโนอาห์:  เบโอร์  บาลาอัม  โยบ (ในวรรณกรรมรับบี) 
อื่น ๆ:  อามอส  เบเออรี  บารุค  อากูร์  อุรียาห์  บุซี  โมรเดคัย  เอสเธอร์ (ในวรรณกรรมรับบี)  เอสรา  เนหะมีย์  รูธ  โอเดด  อาซาริยาห์ 
 ชื่อเอียงแสดงถึงบุคคลที่สถานะผู้เผยพระวจนะไม่ได้รับการยอมรับในระดับสากล  ‡ แสดงถึงบุคคลที่มีสถานะผู้เผยพระวจนะเฉพาะในศาสนาคริสต์
ฟุตบอลในประเทศอิสราเอล

| ฟุตบอลในประเทศอิสราเอล |
| --- | --- |
สนามกีฬาเท็ดดี เป็นสนามเหย้าของฟุตบอลทีมชาติอิสราเอลและสโมสรฟุตบอลอีกสามแห่ง
ประเทศ: อิสราเอล
องค์กรบริหารดูแล: สมาคมฟุตบอลอิสราเอล
ทีมชาติ: ฟุตบอลทีมชาติอิสราเอล
การแข่งขันระดับชาติ
 อิสราเอลสเตตคัพ   โตโตคัพ   อิสราเอลซูเปอร์คัพ
การแข่งขันของสโมสร
 อิสราเอลพรีเมียร์ลีก   Liga Leumit   Liga Alef   Liga Bet   Liga Gimel
การแข่งขันระดับนานาชาติ
 แชมเปียนส์ลีก ยูโรปาลีก ซูเปอร์คัพ ฟุตบอลชิงแชมป์สโมสรโลก ฟุตบอลโลก (ทีมชาติ) ฟุตบอลชิงแชมป์แห่งชาติยุโรป (ทีมชาติ) ยูฟ่าเนชันส์ลีก (ทีมชาติ)
สนามกีฬาบลูมฟีลด์ในเทลอาวีฟ เป็นสนามเหย้าของมัคคาบีเทลอาวีฟ, ฮาโปเอลเทลอาวีฟ แลพ Bnei Yehuda
ฟุตบอล (ฮีบรู: כַּדוּרֶגֶל, Kaduregel) เป็นกีฬาที่ได้รับความนิยมมากที่สุดในประเทศอิสราเอล กีฬาชนิดนี้ถูกพัฒนาขึ้นโดยสหราชอาณาจักรซึ่งเคยปกครองปาเลสไตน์ในอาณัติ
สมาคมฟุตบอลอิสราเอลเข้าร่วมเป็นสมาชิกสมาพันธ์ฟุตบอลเอเชียใน ค.ศ. 1954 แต่ถูกขับออกใน ค.ศ. 1974 หลังจากที่อิสราเอลถูกชาติอาหรับคว่ำบาตร ทำให้ในช่วงทศวรรษ 1970–1980 สมาคมฟุตบอลอิสราเอลไม่ได้เป็นสมาชิกของสมาพันธ์ฟุตบอลใดเลย หากแต่ทำได้เพียงเข้าร่วมแข่งขันในรอบคัดเลือกของโอเอฟซี, ยูฟ่า และคอนเมบอล สุดท้าย อิสราเอลได้เข้าร่วมยูฟ่าใน ค.ศ. 1992 และกลายเป็นสมาชิกอย่างเต็มตัวใน ค.ศ. 1994 ทำให้อิสราเอลได้ลงเล่นในการแข่งขันระดับทวีปยุโรปนับตั้งแต่นั้นเป็นต้นมา
สมาคมฟุตบอลอิสราเอล

สมาคมฟุตบอลอิสราเอล (IFA) เป็นหน่วยงานที่บริหารฟุตบอลในประเทศอิสราเอล สโมสรฟุตบอลอาชีพทุกสโมสรในประเทศเป็นสมาชิกของสมาคมนี้ เช่นเดียวกันกับสโมสรฟุตบอลกึ่งอาชีพและสมัครเล่นกว่าร้อยสโมสร
ระบบลีก

ในฤดูกาล 2019-20 อิสราเอลมีระดับลีก 5 ระดับ และมีลีกที่แข่งขันทั้งหมด 16 ลีก อยู่ภายใต้การดูแลของสมาคมฟุตบอลอิสราเอล ลีกทุกระดับจะมีการเลื่อนชั้นและตกชั้นหลังจบฤดูกาล
โครงสร้างระบบลีกฟุตบอลอิสราเอลมีดังนี้
อิสราเอลพรีเมียร์ลีก: ลีกระดับสูงสุด มี 14 สโมสร
ลีกาลูมิต: ลีกระดับสอง มี 16 สโมสร
ลีกาอาเลฟ: ลีกระดับสาม ประกอบด้วยลีกภูมิภาค 2 โซน (เหนือและใต้) มี 32 สโมสร (โซนละ 16 สโมสร)
ลีกาเบ็ต: ลีกระดับสี่ ประกอบด้วยลีกภูมิภาค 4 โซน มี 64 สโมสร (โซนละ 16 สโมสร)
ลีกากิเมล: ลีกระดับห้า ประกอบด้วยลีกภูมิภาค 8 โซน มี 114 สโมสร (โซนละ 11-16 สโมสร)
ถ้วย

ในอิสราเอล มีการแข่งขันฟุตบอลถ้วยหลัก 2 รายการ ได้แก่
สเตตคัพ (ฮีบรู: גביע המדינה, Gvia HaMedina) มีศักดิ์เทียบเท่ากับเอฟเอคัพของอังกฤษ ทุกสโมสรมีสิทธิ์เข้าร่วมแข่งขัน รูปแบบการแข่งขันเป็นแบบแพ้คัดออก นัดชิงชนะเลิศจัดขึ้นที่สนามกีฬาแห่งชาติ ทีมชนะเลิศจะได้สิทธิ์เข้าร่วมแข่งขันยูฟ่ายูโรปาลีก
โตโตคัพ (ฮีบรู: גביע הטוטו, Gvia HaToto) มีศักดิ์เทียบเท่ากับอีเอฟแอลคัพของอังกฤษ มีสองถ้วยย่อยสำหรับลีกสูงสุดและลีกระดับสองตามลำดับ การแข่งขันในรอบแรกเป็นแบบพบกันหมด ทีมที่มีอันดับสูงที่สุดในแต่ละกลุ่มจะผ่านเข้าสู่รอบแพ้คัดออก นัดชิงชนะเลิศจัดขึ้นที่สนามกีฬาแห่งชาติ อย่างไรก็ตาม ทีมชนะเลิศจะไม่ได้สิทธิ์เข้าร่วมแข่งขันยูฟ่ายูโรปาลีก
แหล่งข้อมูลอื่น

Israel Football Association
RSSSF website
(Un)Bounded Soccer: Globalization and Localization of the Game in Israel[ลิงก์เสีย]
| ด ค กฟุตบอลในทวีปยุโรป |
| --- | --- |
รัฐเอกราช: กรีซ · คอซอวอ · คาซัคสถาน · โครเอเชีย · จอร์เจีย · เช็กเกีย · ซานมารีโน · เซอร์เบีย · ไซปรัส · เดนมาร์ก · ตุรกี · นครรัฐวาติกัน · มาซิโดเนียเหนือ · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · โมนาโก · ยูเครน · เยอรมนี · รัสเซีย · โรมาเนีย · ลักเซมเบิร์ก · ลัตเวีย · ลีชเทินชไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (เวลส์ · สกอตแลนด์ · อังกฤษ · ไอร์แลนด์เหนือ) · ออสเตรีย · อันดอร์รา · อาเซอร์ไบจาน · อาร์มีเนีย · อิตาลี · อิสราเอล · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
รัฐที่ได้รับการรับรอง อย่างไม่สมบูรณ์:  ทรานส์นีสเตรีย  นอร์เทิร์นไซปรัส 
เขตสังกัด และดินแดนอื่น ๆ:  เดนมาร์ก หมู่เกาะแฟโร  ฟินแลนด์ หมู่เกาะโอลันด์  นอร์เวย์ ยานไมเอน  สฟาลบาร์  สหราชอาณาจักร เกิร์นซีย์  เจอร์ซีย์  ยิบรอลตาร์  ไอล์ออฟแมน 
| ด ค กฟุตบอลในทวีปเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง
ศาสนายูดาห์นิกายฮาซิด

ชาวยิวฮาซิดฉลองวันซุกโคตปี ค.ศ. 2009 ที่เยรูซาเลม
ศาสนายูดาห์นิกายฮาซิด หรือ ศาสนายูดาห์นิกายฮาซิดิก (ฮีบรู: חסידות, อักษรโรมัน: hasidut, [χaˈsidus] เดิมแปลว่า "ศรัทธาอันแก่กล้า") เป็นนิกายที่มีความเคร่งสูงหนึ่งของศาสนายูดาห์ ผู้ถือนิกายนี้เรียกว่า ฮาซิด (Hasid) หรือ ชาวยิวฮาซิด (Hasidic Jew) นิกายฮาซิดก่อตั้งโดยรับบีอิสราเอล บาล เชม โทฟ (Baal Shem Tov) ซึ่งเป็นผู้เน้นสอนให้สาวกแสดงความรัก ความเบิกบานใจ และความถ่อมตนแก่พระเจ้าและมนุษย์ร่วมโลก เดิมทีนับตั้งแต่ศตวรรษที่ 18 มีการนับถือนิกายนี้ในบริเวณตะวันตกของประเทศยูเครนปัจจุบัน จากนั้น เผยแพร่ไปเมืองอื่น ๆ ในยุโรปตะวันออกที่มีชาวยิวอยู่ แต่ปัจจุบันโดยเฉพาะหลังสงครามโลกครั้งที่สอง ชาวยิวฮาซิดส่วนใหญ่อาศัยอยู่ในรัฐนิวยอร์กของสหรัฐอเมริกาและประเทศอิสราเอล มักไม่อาศัยร่วมศาสนิกชนหรือคนชาติอื่น ชาวยิวฮาซิดทั่วโลกมักใช้ภาษายิดดิชเป็นภาษาหลักในการสื่อสาร
แหล่งกำเนิด > ตามตำนาน

ตามเล่าต่อกันมา ในช่วงปี ค.ศ. 1700 ตอนต้น ในบริเวณที่เป็นยูเครนปัจจุบัน มีเด็กชายกำพร้าชื่อ อิสราเอล เบน เอลิเอเซอร์ (Israel ben Eleazar) ชอบเดินเล่นตามป่าไม้ บางครั้งถึงกับต้องนอนค้างคืนที่นั่น อิสราเอลมักนึกถึงคำของพ่อตนเสมอ ซึ่งก่อนเสียชีวิตกล่าวไว้ว่า “ลูกอย่าได้กลัวสิ่งใดหรือใครนอกจากพระผู้เป็นเจ้าเท่านั้น และให้ลูกจงรักชาวยิวทุกคนเหมือนกับที่ลูกรักตัวของลูกเอง”  ไม่นาน อิสราเอลได้พบกับกลุ่มชายซาดิกที่ลึกลับ (ซาดิก, tzadik คือคนที่ชาวยิวอื่นยอมรับว่าเป็นคนมีความชอบธรรมสูง) ซึ่งกำลังเดินทางไปทั่วยุโรปตะวันออก เพื่อผลักดันให้ชาวยิวเคร่งศาสนามากขึ้น พร้อมทั้งให้ชาวยิวมีความเบิกบานใจสูงขึ้น อิสราเอลไม่เห็นด้วยกับวิธีผลักดันของชายซาดิกเหล่านั้น เพราะกลุ่มชายเหล่านั้นมักใช้คำสั่งสอนที่รุนแรง อิสราเอลจึงเลือกเน้นสอนเกี่ยวกับความรักที่พระเจ้ามีต่อชาวยิว รวมทั้งความพอพระทัยอย่างยิ่งของพระองค์ ทุกครั้งที่ชาวยิวทำความดี
จนมาถึงปี ค.ศ. 1740 อิสราเอล ก็เป็นที่รู้จักกันในชื่อ “บาล เชม โทฟ” (Baal Shem Tov) ซึ่งแปลตรงตัวว่า “อาจารย์ชื่อดี” จากนั้นบาล เชม โทฟย้ายไปอยู่เมืองเมดซิบุส (Medzibuz) ซึ่งมีชาวยิวนับพันไปรวมตัวฟังคำสอนของเขาเป็นประจำ บาล เชม โทฟมักสอนว่าชาวยิวทุกคน ไม่ว่าจะมาจากชนชั้นอะไร มีความศึกษามากน้อยเพียงใด ก็สามารถใกล้ชิดกับพระผู้เป็นเจ้าได้ ด้วยการเรียนรู้พระคัมภีร์ห้าเล่มหลักของศาสนายิว และการทำตามพระบัญญัติของพระองค์ด้วยความรัก ความเบิกบานใจ และความถ่อมตน
แหล่งกำเนิด > คำสอน

คำสั่งสอนหลักของนิกายฮาซิด มีรากฐานจากคาบบาลา ซึ่งเป็นรหัสยลัทธิภายในศาสนายูดาห์ โดยเฉพาะจากงานเขียนของรับบีชีโมน บาร์ โยไฮ (Rabbi Shimon bar Yochai), รับบีอิสอัค ลูเรีย (Rabbi Isaac Luria) และรับบีผู้อื่น อาจารย์ที่เผยแพร่นิกายฮาซิด ได้ทำให้สามัญชนเข้าใจคำสั่งสอนคาบบาลาเหล่านี้ง่ายขึ้น เพื่อให้พวกเขานำไปใช้ในชีวิตประจำวันได้ 
ชาวยิวฮาซิดมักตั้งสมาธิศึกษาว่า คำสั่งสอนเหล่านี้มีความหมายแบบใดกับความสัมพันธ์ระหว่างพวกเขากับพระเจ้า และความสัมพันธ์ระหว่างพระเจ้ากับโลก นอกจากนี้ ยังพยายามศึกษาว่า คำสั่งสอนเหล่านี้ ช่วยทำให้ความสัมพันธ์เหล่านั้นใกล้ชิดแน่นแฟ้นขึ้นได้อย่างไรหากพวกเขาปฏิบัติตามพระบัญญัติของพระเจ้า การศึกษาเหล่านี้ เรียกว่า ฮาสซิดุส (Hassidus)
ชีวิตประจำวัน

ชาวยิวฮาซิดเป็นกลุ่มยิวที่เคร่งศาสนามาก มักอาศัยแยกจากชนชาติหรือศาสนิกชนอื่น โดยมีเร็บเบอะ (คือ รับบี “Rebbe” ในสำเนียงภาษายิดดิช) เป็นผู้ดูแลให้คำปรึกษาและชี้ทิศบอกทางกลุ่มฮาซิดในแต่ละท้องถิ่น โดยย่อมมีอำนาจเหนือรับบีธรรมดาภายในกลุ่มฮาซิดนั้น ๆ เร็บเบอะมักเป็นตำแหน่งที่ส่งผ่านจากพ่อถึงลูกชาย ชายและหญิงฮาซิดที่ไม่ได้เป็นสามีภรรยาหรือญาติพี่น้องกันมักแยกกันอยู่ และจะไม่ถูกเนื้อต้องตัวหรือมองหน้ากัน ครอบครัวหนึ่งเฉลี่ยแล้วมีลูกประมาณ 8 คน ซึ่งเป็นกลุ่มนิกายยูดาห์ที่มีลูกเร็วที่สุด การมีลูกหลายคน ถือเชื่อว่าเป็นการทำตามบัญญัติของพระเจ้าซึ่ง ทรงตรัสไว้ในคัมภีร์ว่า “จงมีลูกดกและทวีมากขึ้นจนเต็มแผ่นดินโลก” เด็กฮาซิด จะเน้นเรียนเกี่ยวกับศาสนา แต่ละครอบครัวมักไม่มีโทรทัศน์และอินเทอร์เน็ต ชาวฮาซิดทั่วโลก มักใช้ภาษายิดดิชเป็นภาษาหลักระหว่างกัน แม้ว่าจะอาศัยอยู่ในสหรัฐอเมริกาหรือประเทศอื่น
ส่วนการแต่งกาย ผู้ชายมักใส่สีขาวและดำ ชายทุกคนรวมทั้งเด็กและผู้ใหญ่จะใส่หมวกตลอดเวลา ชายโสดมักใส่หมวกคิปปะห์ชั้นเดียว แต่บางครั้งอาจทับด้วยหมวกทรงกระบอกสูงรวมเป็นสองชั้น ส่วนชายที่แต่งงานแล้ว จะใส่คิปปะห์ไว้ข้างในเหมือนชายวัยอื่น แต่หมวกอีกชั้นหนึ่ง จะเป็นหมวกขนสัตว์ขนาดใหญ่ เรียกว่า ชไตรเมิล (shtreimel) ชายหลายคนมักไว้หนวด เครา และจอนหู ซึ่งจอนหูถือเป็นการทำตามพระบัญญัติของพระเจ้า ซึ่งกล่าวว่า “เจ้าทั้งหลายอย่าตัดผมเป็นวงกลมรอบศีรษะของพวกเจ้า” เร็บเบอะมักใส่เสื้อคลุมที่มีสีแตกต่างกับชายฮาซิดทั่วไป ผู้หญิงโดยเฉพาะที่แต่งงานแล้ว เดิมทีคลุมหัวเพื่อไม่ให้เห็นผมอย่างมิดชิด แต่ปัจจุบันอาจมีบางกลุ่มใส่วิกแทน โดยเฉพาะหญิงในกลุ่มฮาซิดย่อยชื่อว่า ฮาบาด (Chabad)
ครอบครัวฮาซิดที่บรุกลิน รัฐนิวยอร์ก ผู้ชายใส่หมวกชไตรเมิล (shtreimel) ผู้หญิงใส่ผมปลอม เรียกว่าไชเติล (sheitel) เพราะศาสนาห้ามไม่ให้เปิดผมจริงให้ผู้อื่นนอกบ้านเห็น
สิเสรา

แม่ทัพในคัมภีร์ไบเบิล
ยาเอลสังหารสิเสรา โดย Lambert Lombard (ค.ศ. 1530–1535)
สิเสรา (อังกฤษ: Sisera; ฮีบรู: סִיסְרָא Sīsərāʾ‍) เป็นแม่ทัพชาวคานาอันของกษัตริย์ยาบินแห่งกรุงฮาโซร์ ผู้ถูกกล่าวถึงในผู้วินิจฉัย 4-5 ของคัมภีร์ฮีบรู ภายหลังจากสิเสราพ่ายแพ้ต่อทัพชาวอิสราเอลของเผ่าเศบูลุนและเผ่านัฟทาลีภายใต้การบัญชาการของบาราคและเดโบราห์ สิเสราก็ถูกสังหารโดยยาเอลผู้ใช้ค้อนตอกหลักขึงเต็นท์เข้าที่ขมับของสิเสราขณะที่เขากำลังนอนหลับ
ในคัมภีร์ไบเบิล

ในหนังสือผู้วินิจฉัยของคัมภีร์ไบเบิล ยาบินกษัตริย์แห่งกรุงฮาโซร์กดขี่ชาวอิสราเอลเป็นเวลา 20 ปี ขุนพลของกษัตริย์ยาบินคือสิเสราผู้บัญชาการรถรบเหล็ก 900 คันจากฮาโรเชทฮาโกยิมซึ่งเป็นฐานทัพทหารที่มีป้อมปราการ หลังจากผู้เผยพระวจนะเดโบราห์ชักชวนให้บาราคเผชิญหน้ากับสิเสราในยุทธการ พวกเขาพร้อมด้วยทัพชาวอิสราเอลนับหมื่นคนก็เอาชนะสิเสราได้ในยุทธการที่ภูเขาทาโบร์ ผู้วินิจฉัย 5:20 มีความว่า "ดวงดาวก็สู้รบจากสวรรค์ จากวิถีของมัน พวกมันรบกับสิเสรา" และวรรคต่อมาก็บอกเป็นนัยว่าทัพของสิเสราถูกแม่น้ำคีโชนกวาดพัดไป ภายหลังจากยุทธการนี้แผ่นดินก็สงบสุขอยู่ 40 ปี
ภายหลังจากยุทธการ สิเสราวิ่งหนีมาถึงที่ตั้งเต็นท์ของเฮเบอร์คนเคไนต์ในที่ราบศานันนิม สิเสราได้รับการต้อนรับโดยยาเอลภรรยาของเฮเบอร์ ยาเอลนำสิเสราเข้าไปในเต็นต์ของเธอด้วยการรับรองอย่างดีและมอบถุงหนังใส่นมสิเสราดื่ม ยาเอลให้คำมั่นจะให้ที่ซ่อนตัวให้สิเสราและนำผ้าห่มมาคลุมตัวให้สิเสรา แต่หลังจากสิเสราหลับไป ยาเอลก็ใช้ค้อนตอกหลักขึงเต็นท์เข้าที่ขมับของสิเสรา การตอกของยาเอลรุนแรงมากจนหลักขึงเต็นท์ทะลุศีรษะของสิเสราลงไปติดดิน
ภายหลังในคำอำลาของผู้เผยพระวจนะซามูเอล ได้กล่าวถึงการที่ชาวอิสราเอลอยู่ใต้อำนาจของสิเสราเป็นเพราะชาวอิสราเอล "ลืมพระยาห์เวห์พระเจ้าของพวกเขา"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สิเสรา
หอสมุดแห่งชาติอิสราเอล

| הספרייה הלאומית |
| --- | --- |
National Library of Israel


ก่อตั้ง: 1892; 132 ปีที่แล้ว (1892)
อ้างอิงถึงอาณัติทางกฎหมาย: The Legal Deposit of generally available documents
สถานที่ตั้ง: เยรูซาเลม
พิกัด: 31°46′33.01″N 35°11′48.58″E﻿ / ﻿31.7758361°N 35.1968278°E﻿ / 31.7758361; 35.1968278
การเก็บรวบรวม
รายการที่เก็บรวบรวม: รายการที่หายาก เช่น ต้นฉบับ, หนังสือ, ดนตรี, รายการวิทยุและโทรทัศน์, ฟิล์ม, แผนที่, โปสเตอร์, รูปภาพ, ภาพถ่าย, สื่ออิเล็กทรอนิก หนังสือพิมพ์
ขนาด: 5 million volumes
ข้อมูลอื่น
งบ: ประมาณ 100 ล้าน NIS (₪)
ผู้อำนวยการ: Oren Weinberg
บุคลากร: 300
เว็บไซต์: nli.org.il
แผนที่
th
หอสมุดแห่งชาติของอิสราเอล (NLI; ฮีบรู: הספרייה הלאומית; เดิมชื่อ หอสมุดแห่งชาติและมหาวิทยาลัยยิว (JNUL, ฮีบรู: בית הספרים הלאומי והאוניברסיטאי) เป็นหอสมุดแห่งชาติอิสราเอล มีหนังสือมากกว่า 5 ล้านเล่มและตั้งอยู่ในวิทยาเขต Givat Ram ของมหาวิทยาลัยฮิบรูเยรูซาเล็ม
แหล่งข้อมูลอื่น

หอสมุดแห่งชาติอิสราเอล
หน่วยเอกอซ

คอมมานโดและหน่วยรบพิเศษกองกำลังป้องกันอิสราเอล
| หน่ว​ย 621 "เอกอซ" |
| --- | --- |
เยฮิดัต เอกอซ
เครื่องหมายสังกัด
ประจำการ: มกราคม ค.ศ. 1995 – ปัจจุบัน
ประเทศ:  อิสราเอล
ขึ้นต่อ:  กองทัพอิสราเอล
เหล่า:  กองทัพบกอิสราเอล
รูปแบบ: หน่วยรบพิเศษ
บทบาท: การสงครามกองโจร การลาดตระเวนพิเศษ การปฏิบัติภารกิจโดยตรง
กำลังรบ: กองพัน
ขึ้นกับ: หน่วยบัญชาการกลาง กองพลพลร่มที่ 98 กองพลน้อยออซ
สมญา: 621
คำขวัญ: "I pursued my enemies and overtook them; I did not turn back till I destroyed them..." Psalms 18:38
ปฏิบัติการสำคัญ: ความขัดแย้งเลบานอนใต้ ค.ศ. 1995- ค.ศ. 2000 อินทิฟาดาครั้งที่ 2 สงครามเลบานอน ค.ศ. 2006 ปฏิบัติการปกป้องขอบแดน
ผู้บังคับบัญชา
ผู้บัญชาการปัจจุบัน: ชั้นความลับ
หน่วย 621 หรือชื่ออื่นของหน่วยที่รู้จักกันโดยทั่วไป หน่วยเอกอซ (ฮีบรู: יחידת אגוז, (เยฮิดัต เอกอซ เอกอซมีความหมายในภาษาไทยว่า "ลูกนัท") เป็นหน่วยทหารลาดตระเวนพิเศษ (ซาเยเรต) ​ชั้นยอดของกองกำลังป้องกันอิสราเอล มีความชำนาญพิเศษด้านการสงครามกองโจร, การลาดตระเวนพิเศษ, และการปฏิบัติภารกิจโดยตรง สังกัดของหน่วยขึ้นตรงต่อกองพลน้อยออซที่ 89, หน่วยบัญชาการกลาง
อ​้างอิง

↑  "IDF to unite elite units in new commando brigade". ynet. สืบค้นเมื่อ 12 August 2021.
กำลังปฏิบัติการของหน่วยเอกอซมีความเชี่ยวชาญในการพรางตัว ช่วยทำให้พวกเขามีความกลมกลืนกับภูมิทัศน์มากขึ้น
การฝึกซ้อมด้วยกระสุนจริงของทหารหน่วยเอกอซ